CELEX: 62011CN0144
Language: hu
Date: 2011-03-24 00:00:00
Title: C-144/11. sz. ügy: A Giudice di pace di Mestre (Olaszország) által 2011. március 24-én benyújtott előzetes döntéshozatal iránti kérelem — Asad Abdallah elleni büntetőeljárás

21.5.2011   
            
            
               HU
            
            
               Az Európai Unió Hivatalos Lapja
            
            
               C 152/17
            
         A Giudice di pace di Mestre (Olaszország) által 2011. március 24-én benyújtott előzetes döntéshozatal iránti kérelem — Asad Abdallah elleni büntetőeljárás
   (C-144/11. sz. ügy)
   2011/C 152/30
   Az eljárás nyelve: olasz
   
      A kérdést előterjesztő bíróság
   
   Giudice di pace di Mestre
   
      Az alap-büntetőeljárás résztvevői
   
   Asad Abdallah
   
      Az előzetes döntéshozatalra előterjesztett kérdések
   
   
               1.
            
            
               A 2008/115/EK irányelvvel (1) ellentétes-e az 1998. július 25-i 286. sz. törvényerejű rendelet 10a. cikkében szereplőhöz hasonló azon nemzeti rendelkezés, amely 5 000 eurótól 10 000 euróig terjedő pénzbüntetéssel büntethető bűncselekménynek tekinti harmadik országok állampolgárának a nemzeti területre — a bevándorlás vonatkozásában előírt rendelkezések megsértésével — történt belépését vagy ott-tartózkodását?
            
         
               2.
            
            
               Úgy kell-e értelmezni a 2008/115/EK irányelv 2. cikke (2) bekezdésének b) pontját, hogy nem tartozik az említett irányelvben előírt biztosítékok hatálya alá az 1998. július 25-i 286. sz. törvényerejű rendelet 16. cikkének (I) bekezdésében előírthoz hasonló, a nemzeti területre történt puszta belépés vagy ott-tartózkodás bűncselekményi tényállásának az 1998. július 25-i 286. sz. törvényerejű rendelet 10a. cikkében előírthoz hasonló megvalósítását követően vagylagos büntetésként érvényesített kitoloncolás?
            
         
      (1)  HL L 348., 98. o.